text: 
  Lademanns Store Leksikon indeholder omkring 100.000 opslagsord fordelt 
  på knap 8.000 sider  -  heraf 40 procent illustrationer. Den Store 
  Danske Encyklopædi til nu knap 15.000 kr. kommer til at indeholde ca.
   200.000 opslagsord fordelt på 12.000 sider  -  heraf ca. 20 procent 
  illustrationer.
  
  Tekstmængden i Gyldendals encyklopædi bliver, ifølge Gyldendal selv, 
  næsten tre gange så stor som i Lademanns leksikon  -  bl.a. fordi én
   gennemsnits-side i encyklopædien vil indeholde en tekstmængde svarende 
  til tre-fire såkaldte normalsider.
  
  Jørn Lund, chefredaktør for Den Store Danske Encyklopædi, kommenterer:
  
  " Med vort leksikon henvender vi os såvel til den højt uddannede 
  akademiker som til den brede befolkning. Vi ville ikke kunne leve med
   at skabe et ufolkeligt leksikon. Vi ønsker, at folk skal blive 
  klogere ved at læse i encyklopædien, og derfor vil artiklerne blive 
  både kvalificerede og forståelige. Man må huske på, at det ikke altid
   er sådan, at det mest udbredte leksikon også er det bedste. "
  
  
  
  